《慎勿买良田》
元代·黄玠

慎勿买良田，良田有豺虎。豺虎不汝食，官司推剥汝。

公廪多急不，里正遭箠楚。肉尽即见骨，家破无死所。

茹蔊何必辛，茹荼何必苦。伤哉浙水民，困此一犁土。

作者简介：元庆元定海人，字伯成，号弁山小隐。黄震曾孙。幼励志操，不随世俗，躬行力践，以圣贤自期。隐居教授，孝养双亲。晚年乐吴兴山水，卜居弁山。卒年八十。有《弁山集》、《知非稿》等。